Document ID: 32006D0501

KOMISJONI OTSUS,
14. juuli 2006,
millega muudetakse otsust 2006/264/EÜ kaitsemeetmete kohta seoses Newcastle’i haigusega Rumeenias
(teatavaks tehtud numbri K(2006) 3167 all)
(EMPs kohaldatav tekst)
(2006/501/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Newcastle’i haigus on väga nakkav kodulindude ja lindude viirushaigus ning on oht, et haigusetekitajad levivad eluslindude ja linnulihatoodete rahvusvahelise kaubanduse kaudu.
(2)
Komisjoni 27. märtsi 2006. aasta otsus 2006/264/EÜ kaitsemeetmete kohta seoses Newcastle’i haigusega Rumeenias (3) võeti vastu pärast Newcastle’i haiguse puhanguid Rumeenias. Selle otsuse kohaselt peavad liikmesriigid peatama elusate kodulindude, silerinnaliste lindude, tehistingimustes peetavate ja looduslike jahilindude ning kõnealuste liikide haudemunade, värske liha, lihavalmististe ja lihatoodete impordi teatavatest Rumeenia piirkondadest.
(3)
Rumeenia on komisjonile teatanud veel ühest Newcastle’i haiguse puhangust Sălaji maakonnas, mis asub Rumeenia sellises osas, millest pole importi ühendusse peatatud. Seetõttu tuleks kõnealune maakond lisada otsuse 2006/264/EÜ lisas esitatud maakondade loetellu.
(4)
Võttes arvesse praegust epidemioloogilist olukorda Rumeenias seoses Newcastle’i haigusega, tuleks otsuses 2006/264/EÜ sätestatud meetmeid pikendada.
(5)
Seetõttu tuleks otsust 2006/264/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2006/264/EÜ muudetakse järgmiselt:
1.
artiklis 5 asendatakse kuupäev “31. juulini 2006” kuupäevaga “31. detsembrini 2006”;
2.
lisa asendatakse käesoleva otsuse lisas esitatud tekstiga.
Artikkel 2
Liikmesriigid võtavad viivitamata käesoleva otsuse järgimiseks vajalikud meetmed ning avaldavad need. Nad teavitavad komisjoni sellest viivitamata.
Artikkel 3
Käesolev otsus on adresseeritud liikmesriikidele.
Brüssel, 14. juuli 2006

Labels: 3
17
18
6